Държавен вестник, бр. 25, 2017 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  25
Г л а в а  8
ИЗПЪЛНЕНИЕ НА ТОЗИ ПРОТОКОЛ
Член 34
Държави-покровителки
Този Протокол се прилага със сътрудничест-
вото на държавите-покровителки, отговорни 
за опазването на интересите на страните в 
конфликта.
Член 35
Помирителна процедура
1. Държавите-покровителки предоставят 
своите добри услуги във всички случаи, когато 
преценят, че това е в интерес на културни 
ценности, особено ако има разногласия между 
страните в конфликта относно прилагането 
или тълкуването на разпоредбите на този 
Протокол.
2. За тази цел всяка държава-покровителка 
може по покана на една от Страните или на 
Генералния директор, или по своя инициатива 
да предложи на страните в конфликта среща 
на техни представители, и по-специално на 
органите, отговорни за защитата на култур-
ните ценности, ако се счете за подходящо, на 
територията на държава, която не е страна в 
конфликта. Страните в конфликта са длъжни 
да приемат отправените им предложения за 
среща. Държавите-покровителки предлагат на 
страните в конфликта за одобрение лице от 
държава, която не е страна в конфликта, или 
лице, представено от Генералния директор, 
което да бъде поканено да вземе участие в 
срещата в качеството на председател.
Член 36
Помирение при отсъствие на държави- 
покровителки
1. При конфликт, в който не са посочени 
държави-покровителки, Генералният дирек-
тор може да предостави своите добри услуги 
или да приложи друга форма на помирение 
или посредничество с цел разрешаване на 
спора.
2. По покана на една от Страните или 
на Генералния директор Председателят на 
Комитета може да предложи на страните в 
конфликта среща на техни представители, и 
по-специално на органите, отговорни за за-
щитата на културните ценности, ако се счете 
за подходящо, на територията на държава, 
която не е страна в конфликта.
Член 37
Преводи и доклади
1. Страните превеждат този Протокол на 
официалните си езици и предават тези офи-
циални преводи на Генералния директор.
2. Страните предоставят на Комитета на 
всеки четири години доклад за прилагането 
на този Протокол.
Член 38
Отговорност на държавата
Никоя от разпоредбите на този Протокол 
относно индивидуалната наказателна отговор-
ност не засяга отговорността на държавите 
съгласно международното право, включи-
телно и задължението им за осигуряване на 
обезщетение.
Г л а в а  9
ЗАКЛЮЧИТЕЛНИ РАЗПОРЕДБИ
Член 39
Езици
Този Протокол е съставен на арабски, ки-
тайски, английски, френски, руски и испански 
език, като шестте текста имат еднаква сила.
Член 40
Подписване
Този Протокол има дата 26 март 1999 г. 
Той е открит за подписване от всички Висо­
кодоговарящи се страни в Хага от 17 май 
1999 г. до 31 декември 1999 г.
Член 41
Ратификация, приемане или утвърждаване
1. Този Протокол подлежи на ратификация, 
приемане или утвърждаване от Високодого-
варящите се страни, които са го подписали, 
съгласно съответните им конституционни 
процедури.
2. Документите за ратификация, приемане 
или утвърждаване се депозират при Генерал-
ния директор.
Член 42
Присъединяване
1. Този Протокол е открит за присъединя-
ване към него на други Високодоговарящи се 
страни от 1 януари 2000 г.
2. Присъединяването се извършва чрез 
депозиране на документ за присъединяване 
при Генералния директор.
Член 43
Влизане в сила
1. Този Протокол влиза в сила три месеца 
след депозиране на двадесет документа за 
ратификация, приемане, утвърждаване или 
присъединяване.
2. Впоследствие той влиза в сила за всяка 
Страна три месеца след датата на депозира-
нето от нея на документа за ратификация, 
приемане, утвърждаване или присъединяване.